CELEX: 32019R0822
Language: bg
Date: 2019-05-17 00:00:00
Title: Регламент за изпълнение (ЕС) 2019/822 на Комисията от 17 май 2019 година относно класирането на някои стоки в Комбинираната номенклатура

22.5.2019   
               
               
                  BG
               
               
                  Официален вестник на Европейския съюз
               
               
                  L 134/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/822 НА КОМИСИЯТА
         от 17 май 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 17 май 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класификация
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие (т.нар. винтов пилот) с кръгло напречно сечение, с дължина приблизително 55 cm и външен диаметър 6 cm, направено от стоманени листове, галванизирани чрез потапяне в стопилка.
                        Единият край на пилота е конусовиден и с резба, а другият има елемент във формата на буквата U с отвори за винтове.
                        Изделието е предназначено за завиване в земята или в друга основа и след това за трайно укрепване на дървените стълбове на конструкции (след като бъдат поставени в определено положение, те остават в това положение) чрез вкарването им в U-образния елемент и закрепването им с винтове.
                        Винтовите пилоти се използват в строителството на дървени съоръжения, системи за производство на електричество от слънчева енергия, градински и сценични съоръжения, оградни съоръжения, стълбове на табла, пилони за знамена и т.н.
                        Вж. изображението (1)
                        
                     
                     
                        7308 90 59 
                     
                     
                        Класирането се определя от общи правила 1 и 6 за тълкуване на Комбинираната номенклатура, от забележка 3 към раздел XV и от описанието на кодове по КН 7308 , 7308 90  и 7308 90 59 .
                        Изделието притежава обективните характеристики на „части за конструкции“ от позиция 7308 . То е предназначено специално за сглобяване на конструктивните елементи; след като конструкцията бъде поставена в определено положение, тя остава в това положение. Изделието има отвори, през които при сглобяване се вкарват винтовете, за да бъдат закрепени конструктивните елементи (вж. също Обяснителните бележки към Хармонизираната система – ОБХС, в частта, отнасяща се до позиция 7308 , параграф 1).
                        Изключва се класирането в позиция 7326  като друго изделие от желязо или стомана, защото изделията за употреба в строителството попадат в позиция 7308  (вж. също ОБХС в частта, отнасяща се до позиция 7326 , точка 1).
                        Следователно изделието трябва да бъде класирано в код по КН 7308 90 59  като част за конструкция от стомана.
                     
                  
               (1)  Изображението е само за информация.